**ANUNȚ**

**privind organizarea concursului de recrutare organizat pentru ocuparea funcției publice de execuție vacantă de consilier, clasa I, grad profesional principal la Serviciul Strategii și Raportare din Domeniul Climei din cadrul Direcției Generale Evaluare Impact, Controlul Poluării și Schimbări Climatice**

**20.09.2022, ora 1000 - proba scrisă**

Descrierea funcţiei publice:

Nivelul postului: funcţie publică de execuție

Clasa: I

Identificarea funcţiei publice: consilier, grad profesional principal (ID 566748)

Durata timpului de lucru: 8 ore/zi (40 ore/săptămână)

**Probele stabilite pentru concurs:**

- probă suplimentară de competențe lingvistice de comunicare în limba engleză - nivel mediu;

- proba scrisă;

- interviu;

**Dosarele de concurs** vor conține în mod obligatoriu documentele prevăzute la art. 49 din H.G.nr. 611/2008 pentru aprobarea normelor privind organizarea şi dezvoltarea carierei funcţionarilor publici, c.m.c.u. și se vor depune în termen de 20 zile de la data publicării anunţului pe pagina de internet a instituției și pe site-ul Agenției Naționale a Funcționarilor Publici, astfel:

1. formularul de înscriere prevăzut în Anexa nr. 1;
2. curriculum vitae, modelul comun european;
3. copia actului de identitate;
4. copii ale diplomelor de studii, certificatelor şi altor documente care atestă efectuarea unor specializări şi perfecţionări;
5. copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcţiei sau pentru exercitarea profesiei, potrivit modelulului orientativ prevăzut în Anexa nr. 2;
6. copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;
7. cazierul judiciar;
8. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică.

\*) Adeverinţa prevăzută la litera e) care are un alt format decât cel prevăzut în Anexa nr. 2 trebuie să cuprindă elemente similar celor prevăzute în model şi din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

\*\*) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

\*\*\*) Copiile de pe actele prevăzute mai sus, precum şi copia certificatului de încadrare într-un grad de handicap prevăzut mai sus se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.

\*\*\*\*) Cazierul judiciar poate fi înlocuit cu o declaraţie pe propria răspundere. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancţiunea neemiterii actului administrativ de numire.

\*\*\*\*\*) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilităţii probelor de concurs.

**PUBLICAT IN DATA DE 18.08.2022**

 După verificarea de către comisia de concurs a dosarelor de înscriere, se va afișa pe site și la locul desfășurării concursului lista cu candidații care întrunesc condițiile de participare la proba scrisă a concursului.

În vederea participării la proba suplimentară, candidaţii admişi la proba de selecţie a dosarelor vor fi prezenţi: în data de 19.09.2022 la ora 10:00 la sediul Ministerului Mediului, Apelor și Pădurilor, bld. Libertății, Nr. 12, sectorul 5, București, pentru proba de competențe lingvistice de comunicare în limba engleză - nivel mediu.

 În vederea participării la proba scrisă, candidaţii admişi la selecţia dosarelor, respectiv la proba suplimentară de competențe lingvistice de comunicare în limba engleză vor fi prezenţi în data de 20.09.2022 la ora 10:00 la sediul Ministerului Mediului, Apelor și Pădurilor, bld. Libertății, Nr. 12, Sector 5, București.

 Informații suplimentare privind concursul pot fi obtinute la telefon 021 / 408.95.93, secretariatul concursului va fi asigurat de doamna Doina POPESCU, șef serviciu al Serviciului Gestionare Instituții Subordonate, telefon: 021.408.95.93, doina.popescu@mmediu.ro.

 În vederea participării la concurs, în termen de 20 zile de la data publicării anunțului pe site­ul ANFP și pe site-ul ministerului (perioada 18.08.2022 - 06.09.2022, inclusiv), candidatii pot depune dosarul de înscriere la concurs la Serviciul Gestionare Instituții Subordonate, în intervalul orar 830-1700 de luni până joi, iar vineri în intervalul orar 830-1430 (camera 211, P1).

**PROBA SUPLIMENTARĂ** de competențe lingvistice de comunicare în limba engleză va avea loc în data de **19.09.2022** la ora **10:00;**

**PROBA SCRISĂ va avea loc în data de 20.09.2022** de laora **10:00.**

**CONDIȚIILE GENERALE** sunt prevăzute în articolul 465 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

**CONDIȚII SPECIFICE:**

* studii universitare de licență absolvite cu diplomă de licență sau echivalentă într-unul din domeniile fundamentale: Matematică și științe ale naturii, Ştiințe inginerești, Științe biologice și biomedicale, Științe sociale;
* minimum 5 ani vechime în specialitatea studiilor necesare exercitării funcției publice;
* competențe lingvistice de comunicare în limba engleză: citit, scris, vorbit – nivel mediu;

**ATRIBUȚIILE POSTULUI**:

1. participă la procesul de actualizare al Planului Național Integrat Energie – Schimbări Climatice (PNIESC), în conformitate cu prevederile Regulamentului UE 1999/2018;
2. participă la elaborarea strategiei pe termen lung 2050 (LTS) conform prevederilor Regulamentului (UE) 1999/2018;
3. participă la procesul de actualizare al Strategiei Naționale și Planului Național de Acțiune privind Schimbările Climatice, pentru perioada 2021-2030, în concordanță cu obiectivele anului 2030 asumate de Uniunea Europena, pentru componentele de reducere a emisiilor de GES și de adaptare la efectele schimbărilor climatice;
4. participă la reuniunile Grupurilor de Lucru de la nivelul UE și internațional, în funcție de nominalizare:

Grupul de lucru Aspecte Internaționale de Mediu – Schimbări Climatice (WPIEI Schimbări Climatice) de la nivelul Consiliului UE;

Grupurile de lucru de experți ale Consiliului UE, ale Comisiei Europene și/sau serviciilor Comisiei (ex. Agenția Europeană de Mediu), ale Organizației de Cooperare și Dezvoltare Economică (OECD), ale Convenției-cadru a ONU privind schimbările climatice (UNFCCC) și ale altor agenții și organisme din sistemul ONU.

1. participă la pregătirea și susținerea mandatelor României internaționale/UE, în limita domeniului de competență și a mandatului încredințat;
2. furnizează informații legate de domeniul schimbări climatice pentru elaborarea elementelor de mandat privind dosarele aflate în coordonarea altor instituții;
3. colaborează cu alte instituții la pregătirea și susținerea mandatelor României privind acordurile interne, în limita domeniului de competență și a sarcinilor repartizate;
4. elaborează rapoartele de progres și de prognoze în domeniul schimbărilor climatice şi le transmite către instituțiile europene și internaționale, în conformitate cu prevederile Regulamentului (UE) 1999/2018, precum:
	1. rapoarte Bienale și Comunicări Naționale, către secretariatul UNFCCC;
	2. rapoarte privind politicile și măsurile de reducere a emisiilor de gaze cu efect de seră;
	3. rapoarte privind prognozele emisiilor de gaze cu efect de seră;
	4. raportarea în domeniul adaptării la efectele schimbărilor climatice, conform cerințelor europene și internaționale;
	5. colaborează la elaborarea raportului de progres privind implementarea Planului Național Integrat Energie – Schimbări Climatice (PNIESC) pentru perioada 2021-2030.
5. participă la dezvoltarea și derularea de parteneriate interne și internaționale în domeniul schimbărilor climatice;
6. identifică, face propuneri şi participă la realizarea proiectelor ce vizează domeniul schimbări climatice;
7. contribuie la elaborarea Raportului național anual privind starea mediului în România, conform cerințelor legislației europene, pe domeniile aflate în responsabilitate;
8. analizează, gestionează şi soluţionează în mod adecvat solicitările care se referă la activitatea din domeniul schimbărilor climatice pe domeniul său de competență;
9. administrează registratura elecronică corespunzător regulilor de funcționare a acesteia, cu privire la lucrările pe care le are în administrare;
10. respectă prevederile din ROF şi ROI al MMAP;
11. îndeplineşte alte sarcini şi atribuţii din domeniul său de calificare şi competenţă stabilite de conducătorii ierarhici

**Bibliografie:**

* Constituția României;
* Titlul I și II ale părții a VI-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanța Guvernului nr. 137/2000 (r), privind prevenirea şi sancţionarea tuturor formelor de discriminare, cu modificările și completările ulterioare;
* Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;
* Hotărârea Guvernului nr. 43/2020 privind organizarea şi funcționarea Ministerului Mediului, Apelor şi Pădurilor, cu modificările și completările ulterioare;
* Legea nr. 24/1994 pentru ratificarea Convenției-cadru a ONU privind schimbările climatice (UNFCCC);
* Legea nr. 57/2017 pentru ratificarea Acordului de la Paris;
* Legea nr. 3/2001 pentru ratificarea Protocolului de Kyoto la Convenția-cadru a Națiunilor Unite asupra schimbărilor climatice;
* Regulamentul (UE) nr. 1999/2018 al Parlamentului European și al Consiliului din privind guvernanța uniunii energetice și a acțiunilor climatice;
* Regulamentul (UE) 2018/842 al Parlamentului European și al Consiliului privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013;

**NOTĂ:** Actele normative se completează cu reglementările legale de completare și modificare a acestora, precum și cu republicările ulterioare.

Tematica:

* Cunoștințele generale privind protecția drepturilor și libertăților fundamentale ale omului;
* Reglementări în domeniul funcției publice și a funcționarului public;
* Cunoașterea tematicilor privind respectarea demnității umane, prevenirea și combaterea incitării la ură și discriminare;
* Organizarea și funcționarea Ministerului Mediului, Apelor şi Pădurilor;
* Guvernanța uniunii energetice și a acțiunilor climatice;
* Reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris;